Tiranosaŭredoj

Tyrannosaŭredoj (Tyrannosauridae) estas familio de karnomanĝantaj dinosaŭroj, kies nomo venas de la malnovgrekaj vortoj tyrannos = 'tirano' kaj sauros = 'lacerto'.

Oni iam klasis tiranosaŭredojn kiel karnosaŭrojn kune kun la teropodoj, sed lastatempaj filogenetikaj studoj montris ke la tiranosaŭredoj estis celurosaŭroj, same kiel la ornitomimedoj kaj maniraptoroj. Sekve ili estas pli parencaj al la dromeosaŭredoj ol al aliaj grandaj dinosaŭraj rabobestoj kiel la alosaŭredoj. Malkovrado de bazaj 'celored'-similaj tiranosaŭroideoj helpis firmigi ĉi tiun ligon.

La trajtoj tipaj de tiranosaŭroj estas la larĝaj, masivaj kranioj, mallongaj, potencaj koloj, kaj reduktitaj 'brakoj' kun nur du fingroj. Inter lastaj malkovroj estas Jane, la plej kompleta juna T.Rex de la mondo.

 Pezo: ĝis 6,4 tonoj
 Longeco: ĝis 14 metroj
 Situo: Okcidenta Eŭropo, Nordameriko, Centra kaj Orienta Azio
 Periodo: Malfrua Kretaceo

 Listo de Specioj 
Inter la tiranosaŭredoj estas pluraj genroj kaj specioj, de kiuj Tyrannosaurus rex estas sendube la plej bone konata. Sekvas listo de ĉiuj konataj tiranosaŭraj genroj:

 Superfamilio Tiranosaŭroideoj
 (primitivaj tiranosaŭroj)
 Familio Tiranosaŭredoj
 Aublisodonto Aublysodon
 Deinodonto Deinodon
 Subfamilio Albertosaŭrenoj (Albertosaurinae)
 Gorgosaŭro Gorgosaurus
 Albertosaŭro Albertosaurus
 Subfamilio Tiranosaŭrenoj (Tyrannosaurinae)
 Alioramo Alioramus
 Tribo Tyrannosaurini
 Daspletosaŭro Daspletosaurus
 Tarbosaŭro Tarbosaurus
 Nanotirano Nanotyrannus
 Tiranosaŭro Tyrannosaurus